Jurindex este un portal web care are ca misiune aceea de a publica on-line, in integrum, jurisprudența instanțelor din România. Portalul a pornit în mai 2009 cu un număr de 89.914 hotărâri judecătorești de la cele 16 Curți de Apel din România. În acest moment Jurindex conține peste 230.000 de hotărâri judecătorești . Se dorește ca prin extindere, Jurindex să publice toate hotărârile judecătorești pronunțate în România începând cu anul 2008. Jurindex se află sub egida Consiliului Superior al Magistraturii. Standardul Jurindex prevede: 
 acces general și gratuit al publicului la totalitatea hotărârilor judecătorești
 acces la forma originală și completă a hotărârilor judecătorești
 protejarea datelor cu caracter personal și a datelor de identificare ale părților

Transparență 
 Dreptul publicului la transparența instanțelor este o regulă constituțională fundamentală în România
 Obligația de transparență aparține instanțelor înseși și include obligația pentru a cestea de a luat toate măsurile de natură să faciliteze în cele din urmă accesul publicului în siguranță la hotărârile judecătorești

Gratuitate 
Punerea la dispoziția publicului a tuturor hotărârilor produse de sistemul judiciar în exercitarea procesului de înfăptuire a justiției reprezintă un instrument fundamental pentru dezvoltarea dreptului la informare, care este un principiu de bază a democrației

Accesibilitate 
Caracterul public al oricărei hotărâri judecătorești presupune dreptul oricărei persoane de a o accesa de la distanță. Dreptul de acces al publicului la hotărârile judecătorești înseamnă atât dreptul de a le vizualiza cât și dreptul de a obține copiii după acestea.

Origine și afiliere 
Jurindex are ca sursă de inspirație și este afiliat la Mișcarea pentru accesul liber la Informația juridică un curent care există mai ales în țările anglo-saxone.

Referințe

Legături externe 
 www.jurisprudenta.org - motorul de căutare în baza de date Jurindex, sub egida CSM
 Căutare avansată Jurindex (după nr. document număr unic jurindex (NUJ), filtrare dată, etc.)
 Căutarea simplă Jurindex(în text, folosește și operatori logici)
 jurindex.ro - situl web al Jurindex

Bibliografie 
 Broșura Jurindex
 Situl web oficial
 http://jurindex.ro/

Portaluri web
Publicații juridice din România
Site-uri web din România